Èxit dels cursos de formació digital per a majors de 55 anys de l'Urbalab Gandia
15 març 2022

## Èxit dels cursos de formació digital per a majors de 55 anys de l'Urbalab Gandia15 març 2022Última actualització: 15 març 2022

![](../gestion/img/87ffc6fc19365c6bec713e8e0e5b5501b3fcdc280703b257946bf6b87410ee82.jpg)  
  

L’alcalde de Gandia, **José Manuel Prieto**, i la regidora de Polítiques Econòmiques i Innovació, **Vicenta Ferrer**, van donar la benvinguda ahir a l’alumnat del primer dels cursos destinats als majors de 55 anys que desitgen aprendre el funcionament de les noves tecnologies. Així, a l’espai URBALAB s’ha impartit aquest primer taller: ‘Com utilitzar el telèfon mòbil’, d’una campanya que comptarà amb 7 més, repartits fins al 8 d’abril.

Uns cursos (funcionament de Whatsapp, Google Maps, la banca digital, la seu electrònica...) que han estat molt ben rebuts per part de la ciutadania, que ha exhaurit totes les places ofertes. L’èxit d’aquesta primera convocatòria ha dut a l’ajuntament a preparar una segona edició amb l’objectiu d’apropar, preparar i normalitzar l’ús de les noves tecnologies en la vida diària d’aquestes persones per tal d’eliminar qualsevol escletxa o barrera digital i així demostrar que ningú està exclòs per la seua condició, edat i/o formació.

**Tallers que queden per realitzar-se**:

\- Introducció a Internet: Navegació i correu electrònic (21 i 22 de març).

\- Aprèn a utilitzar Whatsapp (23 de març).

\- Videocridaes: contacta amb els teus (25 de març).

\- Aprèn a fer ús de la banca online (28, 29 i 30 de març).

\- Google Maps: mou-te pel món amb el telèfon mòbil (1 d’abril).

\- Com fer tràmits senzills per Internet per a la gestió sanitària: App GVA Salut (4 d’abril).

\- Coneix la seu electrònica municipal i fes tràmits en ella (5, 6, 7 i 8 d’abril).